ddrg/super_eurlex huggingface dataset:
26.

No 1 254,5 miljoniem EUR ieguldījuma natūrā un naudā, kas pārējiem dalībniekiem jāiemaksā kopuzņēmuma SESAR pamatdarbībās un administratīvajās darbībās (670,2 miljoni EUR no Eirokontroles un 584,3 miljoni EUR no gaisa satiksmes nozares dalībniekiem), līdz 2016. gada beigām Kopuzņēmums bija apstiprinājis iemaksas 910 miljonu EUR apmērā (427,7 miljonus EUR no Eirokontroles un 482,3 miljonus EUR no gaisa satiksmes nozares). Līdz 2016. gada beigām kopuzņēmumam SESAR bija paziņots, ka citi dalībnieki ir veikuši ieguldījumus natūrā 133,5 miljonu EUR vērtībā (49,2 miljoni EUR no Eirokontroles un 84,2 miljoni EUR no gaisa satiksmes nozares dalībniekiem).
12.

Aģentūra vēlas uzsvērt, ka satelītattēlu radīšanas un analīzes tirgus konkurences līmenis ir salīdzinoši ierobežots, jo attiecīgajās nozarēs darbojas maz pakalpojumu sniedzēju un noteiktās cenas nav stabilas un saskaņotas. Turklāt sniedzamo pakalpojumu tehniskā rakstura un sarežģītības dēļ ir nepieciešams dažādu īpašu zināšanu kopums, un pakalpojumu sniedzēji, kas darbojas šajā tirgū, tās var sniegt, tikai apvienojot savus spēkus konsorcijos. Tāpēc, balstoties uz konkrētiem rādītājiem, nevis hipotēžu novērtējumu, apzināti tiek piešķirts pamatlīgums vienam ekonomikas dalībniekam. Pielikums, piezīmes par 2012. un 2013. gadu Pēc Revīzijas palātas piezīmēm par dotācijām saistībā ar 2012. un 2013. finanšu gadu tika veiktas piecas ex ante pārbaudes uz vietas saistībā ar maksājumiem Eiropas tematiskajiem centriem (ETC) 2013., 2014. un 2015. finanšu gadā. Pēc šīm pārbaudēm uz vietas, kas aptvēra 20 % no visu saņēmēju apstiprinātajām kopējām personāla izmaksām, 0,12 % pārbaudīto izmaksu tika uzskatītas par neatbilstošām. EVA pārbaudes politika attiecībā uz ETC no 2014. gada maija nodrošināja, ka pārbaudes, kas veiktas, pieprasot papildu dokumentāciju, garantē saņēmēju apstiprināto izmaksu atbilstību un precizitāti. Šī politika tika pārskatīta 2015. gada oktobrī, un kopš tā laika iekšējās revīzijas struktūra veic tikai ex post pārbaudes uz vietas, no kurām pirmā tika veikta 2016. gada pavasarī. Turklāt pēc 2015. gadā veiktā ārējā novērtējuma aģentūras iekšējās revīzijas struktūra tika sertificēta kā atbilstīga Iekšējo revidentu institūta (IIA) standartiem, kas īpaši pārbauda funkcijas neatkarību.
3.

Lēmumā par iestādes noregulējuma sākšanu ir iesaistīta Eiropas Centrālā banka (ECB), Vienotā noregulējuma valde, Komisija un, iespējams, Padome. Procedūra un laiks, kas pieejams tās dažādiem posmiem, ir aprakstīti 1. izcēlumā. 1. izcēlums. Noregulējuma procedūra a) ECB paziņo VNV, ka banka kļūst vai, iespējams, kļūs maksātnespējīga. VNV arī var veikt šādu novērtējumu, bet tikai tad, ja tā par savu nodomu ir informējusi Eiropas Centrālo banku un ECB neveic novērtējumu trīs kalendārajās dienās. b) Ja noregulējuma nosacījumi ir izpildīti, Vienotā noregulējuma valde pieņem noregulējuma shēmu, kurā ir noteikti noregulējuma instrumenti un vienotā noregulējuma fonda izmantošana. Shēma stājas spēkā, ja 24 stundu laikā pēc tam, kad VNV to ir nosūtījusi, Padome vai Komisija nav izteikusi iebildumus. c) Šajā laikā Komisija var vai nu apstiprināt shēmu, vai iebilst pret noregulējuma shēmas rīcības brīvības aspektiem. 12 stundu laikā pēc tam, kad VNV ir nosūtījusi shēmu, Komisija var arī ierosināt, ka Padome ar vienkāršu balsu vairākumu iebilst pret noregulējuma shēmu, pamatojoties uz to, ka nav ievērots sabiedrības interešu kritērijs, vai apstiprina būtiski grozīto vienotā noregulējuma fonda summu, kura paredzēta VNV noregulējuma shēmā, vai arī pret šo būtiski grozīto summu iebilst. d) Padomei jāpieņem lēmums par Komisijas priekšlikumu ne vēlāk kā 24 stundās no brīža, kad VNV nosūtījusi noregulējuma shēmu. Ja Padome iebilst pret iestādes noregulējuma procedūras uzsākšanu, pamatojot savu iebildumu ar to, ka nav izpildīts sabiedrības interešu kritērijs, šo iestādi likvidē saskaņā ar piemērojamiem valsts tiesību aktiem.
Budžeta izpildes līmenis 2014. gadā ievērojami uzlabojās, un kopējie to apropriāciju pārnesumi, par kurām uzņemtas saistības, samazinājās līdz 5,7 miljoniem EUR jeb 6,7 % (2013. gadā – 11,6 %, 2012. gadā – 19,6 %). II sadaļā “Administratīvie izdevumi” pārnesumu līmenis apropriācijām, par kurām uzņemtas saistības, joprojām bija samērā augsts un sasniedza 1,9 miljonus EUR jeb 27 % (2013. gadā – 3,0 miljoni EUR jeb 41 %). Tās galvenokārt attiecās uz Eiropola 2011. gadā atvērto telpu uzturēšanu un pielāgošanu (1,1 miljons EUR).

2014

To anulēto apropriāciju līmenis, par kurām bija uzņemtas saistības un kuras pārnesa no iepriekšējā gada, bija augsts – 22 % (2013. gadā – 9 %). Anulēšana bija galvenokārt saistīta ar kavējumiem IT projektos, kurus sniedza ārējie piegādātāji (galvenokārt dokumentu un aktīvu pārvaldības jomā un policijas datu apmaiņā).
1.

Patērētāju, veselības, lauksaimniecības un pārtikas izpildaģentūru (turpmāk tekstā – “Aģentūra”) izveidoja 2005. gada 1. janvārī (no 2005. līdz 2008. gadam tā bija Sabiedrības veselības izpildaģentūra (PHEA); no 2008. līdz 2013. gadam – Veselības un patērētāju izpildaģentūra (EAHC), un no 2014. gada 1. janvāra tā kļuva par Patērētāju, veselības, lauksaimniecības un pārtikas izpildaģentūru (CHAFEA)) (1). Aģentūru, kura atrodas Luksemburgā, izveidoja laikposmam līdz 2024. gada 31. decembrim. Tā īsteno ES veselības programmu, Patērētāju tiesību aizsardzības programmu un iniciatīvu “Labākas mācības, lai nodrošinātu pārtikas nekaitīgumu”.
18.

Šīs sadaļas komentāri attiecas uz trijām turpmāk uzskaitītajām jomām. — Budžeta izpildes līmenis. Saistību apropriācijām tas variējās no 90 % līdz 100 % (izņemot ARTEMIS un ENIAC, kam tas bija no 38 % līdz 43 % un kas atspoguļo apropriāciju izpildi sešos mēnešos ar korekciju pilnam gadam), un budžeta izpildes līmenis maksājumu apropriācijām bija no 74 % līdz 100 %. Budžeta izpildes līmenis maksājumu apropriācijām FCH un IMI bija 74 % un SESAR – 80 %, un to lielā mērā var izskaidrot ar projektu finansēšanas kavējumiem. — Aicinājumi iesniegt priekšlikumus un projektu īstenošana. Visiem kopuzņēmumiem šis rādītājs bija no 90 % līdz 100 %, izņemot ARTEMIS, kuram galīgais to apropriāciju līmenis, par kurām uzņemtas saistības priekšlikumu konkursiem, bija tikai 48 % (2013. gada 31. decembrī – 49 %) no kopējā budžeta, kas pieejams pamatdarbības izdevumiem visā šā kopuzņēmuma pastāvēšanas laikā. — Iestādēm un struktūrām katru gadu ir jāsagatavo ziņojums par budžeta un finanšu pārvaldību (12). Informācija, ko šajā ziņojumā sniedza kopuzņēmumi, nebija saskaņota un bieži bija nepilnīga. Komisijai ir jāsniedz norādījumi par to, kādam jābūt šim ziņojumam un kas tajā jāiekļauj.
12.

Saskaņā ar budžeta grozījumiem Aģentūra 2013. gada oktobrī saņēma vēl 3 miljonus EUR apropriācijām REMIT regulas ieviešanai, un šī summa tika pārnesta uz 2014. gadu. Tomēr saskaņā ar Īstenošanas regulu REMIT struktūra sāks darboties tikai 2015. gada oktobrī. Daļu no līdzekļiem izlietoja 2014. gadā, gatavojoties REMIT regulas ieviešanai. 2014. gada beigās Aģentūra veica divus priekšfinansējuma maksājumus 1,56 miljonu EUR apmērā par līgumiem, kas attiecās uz pakalpojumiem saistībā ar REMIT regulu, kurus ir paredzēts sniegt no 2015. līdz 2017. gadam, tādējādi izvairoties no neizlietoto līdzekļu automātiskas atpakaļatdošanas Komisijai (11). Lai gan šāda rīcība ļaus Aģentūrai nākotnē finansēt darbības, kas saistītas ar regulu, tas ir pretrunā budžeta gada pārskata principam.
Koordinācijas komiteja pārrauga Aģentūras darbību, un to ieceļ Komisija (sk. Komisijas Lēmumu C(2014) 430, kas grozīts ar Komisijas Lēmumu C(2014) 9447). Tā pieņem Aģentūras gada darba programmu (pēc tam, kad to ir apstiprinājusi Eiropas Komisija), administratīvo budžetu un gada ziņojumus. Tajā ir pieci locekļi.

Produkti un pakalpojumi 2014. gadā (2013. g.)
4.

Aģentūru budžets 2013. gadā bija aptuveni 2 miljardi EUR (2012. gadā – 1,6 miljardi EUR) jeb aptuveni 1,4 % no ES vispārējā budžeta (2012. gadā –1,2 %). Apmēram 1 miljards EUR ir Eiropas Komisijas subsīdijas, bet pārējo summu veido ienākumi no maksām un citiem avotiem. Aģentūrās ir nodarbināti aptuveni 6 500 (2012. gadā – 6 100) pastāvīgie un pagaidu darbinieki, t. i., 14 % (2012. gadā –13 %) no kopējā ES ierēdņu skaita, kas noteikts ES vispārējā budžetā (štatu sarakstā). Aģentūrās turklāt strādā apmēram vēl 2 900 citu darbinieku (līgumdarbinieki vai darbinieki norīkojumā).
b)

izstrādes fāze divos posmos (1. posms no 2008. līdz 2016. gadam, ko finansē no 2008.–2013. g. plānošanas perioda līdzekļiem, un 2. posms no 2017. līdz 2024. gadam, ko finansē no 2014.–2020. g. plānošanas perioda līdzekļiem), kuru vada SESAR kopuzņēmums un kuras laikā radīs jaunas tehnoloģiskās sistēmas, komponentus un darbības procedūras saskaņā ar Eiropas ATM ģenerālplānu;
2012

Aģentūra 2012. gadā saskaņā ar trim lielām dotāciju programmām (1) piešķīra dotācijas konsorcijiem, ko veido vides iestādes un struktūras Eiropā, ANO organizācijas un valsts vides organizācijas. Kopējie dotāciju izdevumi 2012. gadā bija 11,9 miljoni EUR jeb 27 % no kopējiem pamatdarbības izdevumiem. Aģentūra, veicot ex ante pārbaudes pirms saņēmēju deklarēto izmaksu atlīdzināšanas, analizē izmaksu deklarāciju dokumentus. Parasti no saņēmējiem netiek prasīti dokumenti deklarēto personāla izmaksu attiecināmības un precizitātes pamatošanai, bet personāla izmaksas veido lielāko daļu deklarēto izmaksu (2). Izmaksu ex ante pārbaudes uz vietas saņēmēju līmenī notiek reti (3).
2012

Centrs 2012. gadā piešķīra dotācijas dalībvalstu narkomānijas uzraudzības centriem (saņēmēji), lai atbalstītu sadarbību Eiropas Informācijas tīkla par narkotikām un narkomāniju (Reitox) ietvaros (1). 2012. gadā dotāciju izdevumi bija 2,6 miljoni EUR jeb 16 % no kopējiem pamatdarbības izdevumiem. Ex ante pārbaudes, ko Centrs veic pirms saņēmēju deklarēto izmaksu atmaksāšanas, ietver izmaksu deklarāciju un saņēmēju nolīgto ārējo revidentu sagatavoto revīzijas apliecinājumu dokumentāro analīzi. Centrs parasti neiegūst no saņēmējiem dokumentus, kas pamato deklarācijās norādīto izmaksu attiecināmību un precizitāti. Izmaksu ex post pārbaudes uz vietas saņēmēju līmenī notiek reti (2). Tāpēc esošie kontroles mehānismi sniedz tikai ierobežotu pārliecību par to, kā Centrs pārvalda saņēmēju izmaksu deklarācijās norādīto izmaksu attiecināmību un precizitāti. Palātas revidētajiem darījumiem Centrs ieguva apliecinošos dokumentus Palātas vārdā, un tie sniedza pamatotu pārliecību par darījumu likumību un pareizību. Pārliecību ievērojami paaugstinātu nejauši atlasītu apliecinošo dokumentu pārbaude un lielāka saņēmēju skaita pārbaudes uz vietas.
24.

No 130 maksājumu darījumiem, ko revidēja Palāta, 42 (32 %) darījumos bija kļūdas, no kurām 30 (71 %) bija izsakāmas skaitļos. No 30 maksājumu darījumiem, kuros bija skaitļos izsakāmas kļūdas, 17 kļūdas bija galīgajos darījumos, kas bija atļauti pēc tam, kad bija veiktas visas ex ante pārbaudes.
11.

Institūts ir samazinājis saistību apropriāciju kopējo pārnesumu līmeni no 50 % 2011. gadā līdz 32 % 2012. gadā. Uz 2013. gadu pārnesa 2,5 miljonus EUR, un tas galvenokārt attiecās uz II sadaļu (“Administratīvie izdevumi”) – 0,3 miljoni EUR – un uz III sadaļu (“Pamatdarbības izdevumi”) – 2,1 miljons EUR, kas ir 23 % un 59 % no attiecīgajām saistību apropriācijām. Pārnesumi II sadaļā lielākoties attiecas uz gada beigās uzņemtajām saistībām sakarā ar pārcelšanos uz jaunām telpām, kas notika 2013. gada janvārī. Pārnesumi III sadaļā galvenokārt attiecas uz iepirkuma procedūrām, kuras tika pabeigtas gada beigās. Institūts nav izstrādājis oficiālu iepirkuma un uzraudzības procedūru. Konkrēti, tā gada darba programmā nav iekļauts ar plānotajām darbībām saistīts iepirkumu grafiks, kas ļautu formulēt optimālu iepirkumu jomu un laika plānojumu. Taču tikai 7 % saistību apropriāciju, ko pārnesa no 2011. gada uz 2012. gadu, nebija izlietotas, un tās nācās anulēt.
15.–17.

Mēs atzīstam ex post revīzijas stratēģijas svarīgumu un Palātas apsvērumu būtiskumu. Tomēr vēlamies pievērst uzmanību papildu informācijai: 1. Dažādās dalībvalstīs ieviesto atšķirīgo finansēšanas sistēmu un spēkā esošo noteikumu dēļ ex post revīzija ir iespējama tikai tad, kad projekts ir pabeigts. Šajā kontekstā ARTEMIS ex post revīzijas stratēģijā Valdei tika iesniegts jauns grozījums, kuru apstiprināja 2013. gada janvārī. 2. Mēs esam saņēmuši informāciju no 15 dalībvalstīm par to ex post revīzijas stratēģiju, kas atbilst vairāk nekā 95 % no samaksātā kopuzņēmuma finansējuma no sākuma līdz 2012. gada beigām. 3. No dalībvalstīm saņemtos ex post revīziju ziņojumus un “projektu beigu sertifikātus” analizēja divējādi: a) no tehniskā viedokļa analizēja to atbilstību projekta galīgajam tehniskā novērtējuma ziņojumam; b) no finansiālā viedokļa analizēja to atbilstību budžeta shēmai un maksājumu reģistrācijas vēsturei. 4. Artemis darbību pamatā ir bijis subsidiaritātes princips un to uzdevumu nošķiršana, ar kuriem nosaka finanšu pārbaudi saskaņā ar dalībvalstu tiesību normām un tehnisko pārbaudi saskaņā ar ARTEMIS pieņemtajiem noteikumiem. Tomēr mēs saprotam Palātas bažas un turpmāk veiksim dalībvalstu ex post revīzijas ziņojumu padziļinātu analīzi.
Saistībā ar Lisabonas izaugsmes un nodarbinātības stratēģiju Eiropas Savienība ir veikusi pasākumus, lai veicinātu un attīstītu konkurētspēju un jauninājumus. Viens no pasākumiem ir Konkurētspējas un inovāciju pamatprogramma (KIP) 2007.–2013. gadam (Eiropas parlamenta un Padomes Lēmums Nr. 1639/2006/EK), kas cita starpā ietver programmu “Saprātīga enerģija Eiropai” (SEE) un Uzņēmējdarbības un inovāciju programmu (UIP). Galvenie mērķi ir sekmēt uzņēmumu, sevišķi mazo un vidējo uzņēmumu, konkurētspēju; veicināt visdažādākos jauninājumus, tostarp ekoloģiskus jauninājumus; veicināt energoefektivitāti un jaunus un atjaunojamus enerģijas avotus. Pasākumi, kas veikti, īstenojot Lisabonas stratēģiju, ietver arī otro Marco Polo (MP) programmu (Eiropas Parlamenta un Padomes Regula (EK) Nr. 1692/2006). Galvenie mērķi ir samazināt sastrēgumus, uzlabot transporta sistēmas sniegumu vides kontekstā un veicināt vairākveidu pārvadājumus, tādējādi dodot ieguldījumu efektīvās un ilgtspējīgās transporta sistēmās un konkurences un jauninājumu sekmēšanā, sevišķi MVU. Saskaņā ar šīm ES programmām Aģentūra atbild par uzdevumu izpildi attiecībā uz ES atbalstu, izņemot programmu novērtēšanu, tiesību aktu uzraudzību un stratēģiskos pētījumus vai citus pasākumus, kas ir Eiropas Komisijas ekskluzīvā kompetencē.

Produkti un pakalpojumi 2012. gadā
Pārvaldība

Valde — No katras dalībvalsts: viens valdības pārstāvis, viens darba devēju organizāciju pārstāvis, viens darba ņēmēju organizāciju pārstāvis. — Trīs locekļi, kas pārstāv Komisiju. — Viena sanāksme gadā. Birojs — Sastāv no 11 locekļiem, trīs locekļi pārstāv katru no sociālajiem partneriem un valdībām, divi locekļi ir no Komisijas. — Birojs pārrauga Valdes lēmumu īstenošanu un veic pasākumus Fonda atbilstīgai pārvaldībai Valdes sanāksmju starplaikā. — Sešas regulāras sanāksmes gadā. Direktoru un direktora vietnieku ieceļ Komisija no kandidātu saraksta, ko iesniegusi Valde. Direktors īsteno Valdes un tās Biroja lēmumus un pārvalda Fondu. Iekšējā revīzija Eiropas Komisijas Iekšējās revīzijas dienests (IRD) Ārējā revīzija Eiropas Revīzijas palāta Budžeta izpildes apstiprinātājiestāde Eiropas Parlaments pēc Padomes ieteikuma
Produkti un pakalpojumi 2011. gadā (2010. g.)

Tīkls Centra pārziņā ir datorizēts Eiropas Informācijas tīkls par narkotikām un narkomāniju (Reitox) informācijas apkopošanai un apmaiņai; tas savieno savā starpā valstu narkotiku informācijas tīklus, specializētos centrus dalībvalstīs un to starptautisko organizāciju informācijas sistēmas, kuras sadarbojas ar Centru. Publikācijas — Gada ziņojums par narkotiku problēmām Eiropā 22 (23) valodās, publikācija un interaktīva tīmekļa vietne; — 3 (3) atsevišķi jautājumi, angļu valodā; — statistikas biļetens un interaktīva tīmekļa vietne ar vairāk nekā 350 (350) tabulām un 100 (100) diagrammām; — vispārīgs darbības pārskats — ikgadējs, angļu valodā; — Drugnet Europe biļetens — 4 (4) izlaidumi angļu valodā; — Drugs in Focus (īss politisks apskats) — 2 (0) izlaidumi; — Centra zinātniskā monogrāfija — 0 (1), angļu valodā; — Ieskats Centra darbībā — 0 (0), angļu valodā; — Centra tematiskie izdevumi — 1 (1); — 3 (3) kopīgas publikācijas — angļu valodā (pirmā un otrā); arābu, ungāru, krievu valodā (trešā); — narkotiku apraksti — 1 (3) jauns un 17 atjaunināti, vācu, angļu un franču valodā; — 39 (26) tehniski un zinātniski pētījumi, tostarp raksti un zinātniski kopsavilkumi; — 2 (1) zinātniski plakāti; — datu apkopošanas, apstiprināšanas, uzglabāšanas un izguves sistēma (Fonte). Citas tīmekļa vietnes Centra publiskās tīmekļa vietnes reorganizācija, atjaunināšana un satura izstrāde, tostarp: — pārskati par valstīm; — pārskati par narkomānijas ārstēšanu, profilakses pasākumi; — Eiropas juridiskā datubāze par narkotikām; — novērtēšanas instrumentu banka; — paraugprakses portāls (apmaiņa par narkotiku pieprasījuma samazināšanas darbībām, kaitīguma samazināšanu un ārstēšanas moduļiem); — tematiskās lapas; — publikāciju datu bāze. Reklāmas materiāli Konferences materiāls: 1 (0) angļu valodā produkti plašsaziņas līdzekļiem: 13 (14) ziņu izlaidumi (4 no tiem 23 valodās) un 7 (9) /informatīvie apkopojumi angļu valodā; 1 (23) Power Point prezentācija angļu valodā Dalība starptautiskās konferencēs, tehniskās un zinātniskās sanāksmēs: 245 (266)
13.

Personāls, kas izstājās no Eiropas pensiju fonda (EPF), tika informēts par prasību izvēlēties kādu no dažādām izstāšanās iespējām. Attiecīgajam personālam tika sniegts pārskats par dažādajām iespējām, neskarot finanšu jautājumus, kā arī piedāvāta privāta tikšanās (tostarp par finanšu datiem). Lielākā personāla daļa izvēlējās īpaši organizētu sanāksmi par izstāšanās iespējām. Eiropols nesaņēma nevienu oficiālu sūdzību no personāla locekļiem par to, ka tie nav pienācīgi informēti par tiesībām, kas saistītas ar pensiju.
Pārvaldība

Valde Sastāvs: viens pārstāvis no katras dalībvalsts, divi Komisijas pārstāvji un viens pārstāvis no katras Šengenas asociētās valsts (Islande, Norvēģija, Šveice un Lihtenšteina). Uzdevumi: a) iecelt izpilddirektoru; b) pieņemt Aģentūras vispārējo pārskatu; c) pieņemt Aģentūras gada darba programmu; d) noteikt kārtību, kādā pieņem lēmumus, kas saistīti ar Aģentūras operatīvajiem uzdevumiem; e) izpildīt uzdevumus attiecībā uz Aģentūras budžetu; f) izmantot disciplinārās pilnvaras attiecībā uz izpilddirektoru (izpilddirektora vietnieku); g) pieņemt savu reglamentu; h) noteikt Aģentūras organizatorisko struktūru un Aģentūras personāla politiku; i) pieņemt Aģentūras daudzgadu plānu. Izpilddirektors Ieceļ Valde pēc Komisijas priekšlikuma. Ārējā revīzija Eiropas Revīzijas palāta Budžeta izpildes apstiprinātājiestāde Eiropas Parlaments pēc Padomes ieteikuma
Savienības kompetence

Dalībvalstu valdību pārstāvji, savstarpēji par to vienojoties, pieņēma deklarāciju par to, ka Luksemburgā izvietoto Komisijas tulkošanas dienestu paspārnē veidojams Eiropas Savienības iestāžu Tulkošanas centrs, lai sniegtu tulkošanas pakalpojumus, kas vajadzīgi to struktūru un dienestu darbībai, kuru atrašanās vieta noteikta 1993. gada 29. oktobra lēmumā.
no darba tirgus atstumtu personu integrācija, neskarot 166. pantu;

(Izvilkumi no 151. un 153. panta Līgumā par Eiropas Savienības darbību)

Pārvaldība
10.

Finanšu gada laikā Palāta veica 22 budžeta pārvietojumus kopā par EUR 1 626 968 (5. tabula), no kuriem EUR 13 900 bija Tulkošanas direktorāta līdzekļu pārvietojums no rezerves uz pamatdarbības budžetu. Šos pārvietojumus veica, lai nodrošinātu Palātas dažādo nodaļu raitu darbību un izpildītu visas ar to saistītās prasības. Pārvietojumu atšifrējums posteņos, pantos un nodaļās ir atspoguļots II pielikumā. 5. tabula Budžeta pārvietojumi 2010. gadā (EUR) Pārvietojuma veids Pārvietojumu skaits 2010. gadā Kopējā pārvietotā summa No sadaļas uz sadaļu 1 13 900 No nodaļas uz nodaļu 3 91 000 No panta uz pantu 3 340 068 No posteņa uz posteni 5 997 000 No apakšposteņa uz apakšposteni 10 185 000 Kopā 22 1 626 968
13.

Budžeta sagatavošanas procedūras nebija pietiekami stingras, tāpēc bija jāveic daudzi budžeta pārskaitījumi (12). No 2008. gada jūnija līdz novembrim veica vairāk nekā 2 miljoni EUR apropriāciju pārskaitījumu no budžeta pozīcijas personāla izdevumiem uz budžeta pozīciju administratīvajiem izdevumiem. Tas ļāva palielināt uz 2009. gadu pārnesto apropriāciju summu un samazināja summu, kas atmaksājama Komisijai. Turklāt augstais līmenis (7,5 miljoni EUR) anulēto maksājuma apropriāciju, kas bija paredzētas darbībai, liecina par nepilnībām to plānošanā un uzraudzībā.
Dalībvalstu valdību pārstāvji, savstarpēji par to vienojoties, pieņēma deklarāciju par to, ka Luksemburgā izvietoto Komisijas tulkošanas dienestu paspārnē veidojams Eiropas Savienības iestāžu Tulkošanas centrs, lai sniegtu tulkošanas pakalpojumus, kas vajadzīgi to organizāciju darbībai, kuru atrašanās vieta noteikta 1993. gada 29. oktobra Lēmumā.

Mērķi Sniegt tulkošanas pakalpojumus, kas vajadzīgi šādu iestāžu darbībai: — Eiropas Vides aģentūra, — Eiropas Izglītības fonds, — Eiropas Narkotiku un narkomānijas uzraudzības centrs, — Eiropas Zāļu aģentūra, — Iekšējā tirgus saskaņošanas birojs (preču zīmes un dizainparaugi), — Eiropas Policijas birojs (Eiropols) un Eiropola narkotiku apkarošanas vienība. Organizācijas, ko izveidojusi Padome, bet kas nav minētas iepriekš, arī var izmantot Centra pakalpojumus. ES iestādes un struktūras, kurām ir savi tulkošanas dienesti, vajadzības gadījumā pēc savas izvēles var izmantot Centra pakalpojumus. Centrs aktīvi piedalās Iestāžu apvienotās tulkošanas komitejas darbā.

Uzdevumi — Sadarboties ar ES struktūrām un iestādēm. — Piedalīties Iestāžu apvienotās tulkošanas komitejas darbā.

1. Valde Sastāvs — Viens pārstāvis no katras ES dalībvalsts, — divi Komisijas pārstāvji, — viens pārstāvis no katras iestādes vai struktūras, kam vajadzīgi Centra pakalpojumi. Uzdevumi Pieņemt Centra gada darba programmu un gada pārskatu. 2. Direktors Ieceļ valde pēc Komisijas priekšlikuma. 3. Ārējā revīzija Revīzijas palāta 4. Iekšējā revīzija Komisijas iekšējais revidents 5. Budžeta izpildes apstiprinātājiestāde Eiropas Parlaments pēc Padomes ieteikuma

Budžets 59,94 (46,12)miljoni EUR Darbinieku skaits 2008. gada 31. decembrī Štatu sarakstā: 233 (200) Aizņemtās amata vietas: 189 (176) Norīkoti šādu pienākumu izpildei: — pamatdarbībām: 97 (88) — administrācijā: 92 (88)